Vilhelm Herold

Vilhelm Christoffer Herold (1865–1937) var en dansk operasanger (kontratenor) og kongelig kammersanger.

Han var sønn av bakermester Julius Gottfred Herold og Margrethe Jensen. I 1895 ble han gift mmed Magdalene Marguerit Louise von Gersdorff.

Han ble utdannet som lærer fra lærerskolen i Jelling i 1886. Han ble ansatt som lærer i den kommunale skole i København fra 1889, og tok samtidig sangtimer hos Peter Jerndorff og Leopold Rosenfeld i København, og i Paris. Han debuterte på Det Kongelige Teater i 1893 i tittelrollen i Charles Gounods Faust. Han var deretter i årene fram til 1903 Det kgl. teaters førende tenor, samtidig som han hadde en utstrakt internasjonal konsertvirksomhet. Dette omfattet blant annet:
 Verdensutstillingen i Chicago i 1893
 Kungliga Operan i Stockholm i 1901-1903 og 1907-1909.
 Gjestespill i Covent Garden i London hvor han debuterte i tittelrollen i Lohengrin i 1904
 Konsert for kong Edvard VII på Buckingham Palace i 1905
 En rekke konserter ved steder som Den keiserlige opera i Berlin, i Praha m. fl.

I Norge hadde han opptredener på Nationaltheatret i 1900 og i 1906. Han sang også Pedro i en oppføring i Den norske opera i Oslo i 1913 i Eugen d’Alberts Tiefland, som også var Kirsten Flagstads debutRosenthal, H. and Warrack, J., 1979 og Johan Halvorsen var dirigent. Det var også i Tiefland at Herold hadde sin siste opptreden på en operascene, 19. mars 1915, på sin 50. fødselsdag. Han skal ifølge komponisten Eugen d’Albert være den ideelle tolkeren av Pedro-rollen.«Sie sind das Ideal eines Pedro.», Hein, M., 1996

Han laget stemmen til den første danske lydopptakelse på voksruller i 1904Avsnittet Fra voksvalser til mp3 på Internet - 100 år med indspillet musik og lyd i Danmark, i Biblioteksårbog 2001 .

Han mistet sin formue i Landmandsbankens krakk i 1922, og ble da ansatt som operadirektør det Det kgl. Teater. I denne perioden sto han blant annet for produksjon av Gustave Charpentiers opera Luise, og deretter Modest Musorgskijs Boris Godunov. Senere var han lærer og leder av teaterets operaskole, hvor han sto for opplæring av en rekke kjente sangnere, som Lauritz Melchior.

Herold var en habil billedhugger, og hans første portrettbyste ble kjøpt av Statens Museum for Kunst i 1906. Han laget skulpturer fortrinnsvis av venner og kjente, som P.S. Krøyer og Michael Ancher. Herold uroppførte Jeppe Aakjærs og Carl Nielsens sang «Jens Vejmand».

Han ble ridder av Dannebrog i 1904 og Dannebrogsmann i 1914. I 1915 ble han tildelt den danske Fortjenstmedaljen.

 Referanser 

 Litteratur 
 Holger Jerrild: «Hos Vilhelm Herold», s. 270-280, Gads danske Magasin, 1928.
 Rosenthal, H. and Warrack, J., 1979, The Concise Oxford Dictionary of Opera, 2nd Edition, Oxford University Press p. 227
 Hein, M., 1996, Liner notes for Prima Voce: Vilhelm Herold, Nimbus Records NI7880. Archived from the original on 11 August 2007.

 Eksterne lenker 
 Herolds gravsted på kirkegprden til Hasle kirke, besøkt 30. september 2015

Kategori:Danske operasangere
Kategori:Tenorer
Kategori:Riddere av Dannebrogordenen
Kategori:Mottakere av Fortjenstmedaljen (Danmark)
Kategori:Kongelige kammersangere
Kategori:Personer fra Bornholm